Quan falla la saviesa popular; els bolets tòxics de la Xina - Ara.cat\nTambé és possible que no tothom siga afectat.\nla saviesa popular, té quelcom de saviesa?.Diria que la saviesa popular és poca cosa més que un cúmul de bestieses que rarament té cap fonament científic.\nL’exemple de Trogia venenata és representatiu de les dificultats en organitzar una cultura popular al voltant dels bolets. Uns bolets que causin la mort després de malestars gàstrics haurien estat identificats amb certa rapidesa. Però un bolet com Trogia, que causa mort sobtada per una via totalment nova trobo que és de certa lògica que tardessin més de 30 anys ( que sapiguem) en descobrir-ho. De fet, la toxicitat de Cortinarius orellanus, sovint mortal, a Europa, no es va descobrir fins fa pocs anys. En varen consumir en un banquet de boda. La raó de que tardéssim tant: causa els primers simptomes després de 8-14 dies.\nHi ha d’haver un altre explicació, perquè el mètode empíric de prova i error –és a dir, la “saviesa popular”– difícilment falla en aquest casos. Potser és que la seva aparició era relativament recent.\nEl que no queda clar és el temps que passa entre la ingestió del bolet i els primers símptomes. Com més temps més difícil és trobar-hi una relació pels habitants de la zona… no?\nCal enviar-hi urgentment els caçadors de bolets.\nPer altra banda, no m’extranyaria que aixó fos cosa dels barrufets. Potser tenen guanidinobutíric d’aquest a la sang. More barrufeto-research is needed\nT’adones que estas donan idees d’enverinament de molt dificil detecció?\nEspecialment si la victima es diabética!\nDe totes maneres, si sospites que t’han enverinat amb el bolet, prenen sucre pur et pots salvar.\nSóc del parer que la saviesa popular té desencerts a causa d’un mal mètode -poca rigorositat en l’assumpció d’hipòtesi nul·les, que provoca una gran quantitat de falsos positius-. Però aquest cas és molt greu ja que és de consum alimentari i de vida o mort. Això em fa pensar més aviat en un error -segurament per desídia o fatxenderia- en els canals de transmissió oral de l’esmentada saviesa.\nPotser fan servir el bolet per baixar el sucre de la sang, en els diabètics, i falla la dosi….\nI sent a la Xina encara més estrany. Devien ser pobles petits i amagats i els morts excursionistes de la gran Xangai realment van acabar ven tocats del bolet.\nLa saviesa popular és molt murri; així, el que no es pronunciï sobre un bolet concret no vol dir que no presenti cap problema, vol dir que si ets tan innocent que penses que et pots menjar tranquil·lament el bolet sense que la saviesa popular t’ho digui explícitament no serveixes per formar part del poble….


Compromís interpel·la a Junts i ERC a que es replantegin la pujada de preu del menú escolar – Compromís X La Seu | Plataforma Ciutadana\n19 juny, 2020 Written by Joan Barrera Aranda\nEn el Ple celebrat dimecres passat, Compromís va afirmar que la mesura és inapropiada en el context de crisi econòmica.\nCompromís recomana un debat profund de l’empresa IAUSA i estudiar projectes innovadors que s’estan realitzant en altres indrets.\nEl passat dimarts 2 de juny en la sessió de junta de govern del Consell Comarcal es va presentar la proposta de pujar els preus dels menús escolars pel proper curs. Va rebre els vots a favor de tots els consellers de Junts i ERC i un únic vot en contra del grup de Compromís. En el Ple celebrat ahir Compromís va interpel·lar a l’equip de govern a que s’ho replantegin.\nLa proposta es va presentar a l’empara d’un suposat estudi de costos elaborat per l’empresa pública IAUSA, estudi que no es va presentar, i la Resolució EDU/790/2020, de 24 de març (DOGC 8101, d’1 d’abril) que marca el preu màxim per als menjadors escolars per al curs 2020-2021.\nAmb aquest increment les famílies de la nostra comarca que porten els seus fills i filles als menjadors gestionats per IAUSA hauran de pagar 6,33 € si es queden habitualment al menjador escolar, i 6,96 € si ho fan esporàdicament. Aquest preus són els màxims que permet la llei i suposen un augment de més del 2 % i de més del 7 % respectivament.\nPel grup de Compromís X Pirineu aquesta decisió és inapropiada i equivocada. Inapropiada per la situació de crisi en la que ens trobem; en tot cas, si s’havien de tocar els preus dels menús escolars hauria estat per abaixar el seu cost i en cap cas per encarir-los. I equivocada perquè la Generalitat ho ha permès per acontentar les empreses gestores dels menjadors que pressionaven des de fa molt temps per poder augmentar els seus beneficis.\nTambé va criticar el fet que la decisió s’hagi pres de forma unilateral, sense haver-ho consensuat ni tan sols comunicat ni als ajuntaments, ni als centres educatius ni a les famílies.\nLa Federació d’Associacions de Pares i Mares d’Alumnes de Catalunya (FAPAC) ha valorat la pujada de preus dels menús escolars com una falta de respecte cap a les famílies i la Confederació Espanyola d’Associacions de Pares i Mares d’Alumnes (CEAPA) ha alertat que Catalunya té els preus més alts de l’estat espanyol.\nCompromís va demanar en la sessió plenària que busquin alternatives per continuar i millorar el servei de menjador sense pujar el cost a les nostres famílies i que reflexionin sobre la seva decisió.\nTambé es va posar a disposició de l’equip de govern tant com per fer un debat profund sobre l’empresa IAUSA i la seva gestió, com per fer arribar projectes molt interessants que es duen a terme a altres indrets, sobre tot en escoles rurals, que han permès abaratir costos de menjador augmentat la qualitat.\nCarlota Valls, consellera portaveu de Compromís X Pirineu i regidora a l’ajuntament de La Seu, va declarar que “la ciutadania ara el que necessita és que les administracions es posin del seu costat, no que els hi posin més difícil” i va afegir que pel que fa a aquesta mesura “La Generalitat i el nostre Consell Comarcal han actuat de la mateixa forma inacceptable: augmentar ingressos a costa de les famílies”.


Club Hoquei Mataró » CH Mataró: “Volem fer un hoquei atractiu i divertit”\nCH Mataró: “Volem fer un hoquei atractiu i divertit”\nEls mataronins gaudeixen com a líders en solitari.\nEl CH Mataró va guanyar 1-3 el cap de setmana passat i es va col·locar com a líder de l’OK Plata amb 10 punts, un més que els seus principals perseguidors. El partit a Tordera va servir per confirmar un inici de temporada esplèndid, sense cap derrota després d’enfrontaments ja de nivell. Ara toca rebre el Vilanova, segon amb 9 punts, per seguir amb la ratxa. Davant això, l’entrenador mataroní Albert Larrea valora aquest inici de temporada de manera molt satisfactòria malgrat els grans canvis que hi ha hagut. “Estem molt contents del rendiment de l’equip, i tenir la recompensa de joc i resultat malgrat els canvis és tota una sort”, relata el tècnic, que afegeix: “No pensàvem tenir 10 punts a la jornada 4, però treballem intensament cada dia per millorar. Tenim un grup de jugadors i un equip tècnic predisposat al 500%, i això és un privilegi”.\nLarrea considera que volen ser un equip “amb un hoquei atractiu que ens diverteixi a nosaltres i a la gent; de moment els jugadors es diverteixen a qualsevol entrenament, i no perden ni un instant les ganes de competir”.\nEl tècnic alerta que fa anys que l’Ok plata és molt igualada i enguany “no serà una excepció”, pel que considera “anecdòtic” ser primers actualment.\nDe cara al proper compromís, la visita del Vilanova a Mataró, Larrea alerta que es tracta d’un equip “molt complicat i que ha fet un bon inici tot i patir lesions de jugadors; ens motiva fer una bona setmana d’entrenaments i arribar preparats al partit de dissabte”.\nVictòria del CH Mataró, que es col·loca segon\nSegona victòria consecutiva pel CH Mataró femení


La brossa crida la brossa - ERC Palafolls\nLa brossa crida la brossa\nJordi Villaret, regidor d'ERC Palafolls Dimecres, 5.9.2018 01:45h\nUna de les imatges de la vergonya. El problema persisteix i sembla tenir difícil solució\nEn el darrer mes estem vivint una situació que té als Palafollencs en un estat de perplexitat i indignació, a jutjar per tot allò que es recull a les xarxes socials, a causa de l’estat deplorable que presenten els nostres carrers, trobant-nos envoltats d’escombraries, amb uns contenidors plens a vessar i els vorals d’aquests amb bosses de brossa i andròmines de tots tipus que es passen dies i setmanes sense que siguin recollides.\nQuè ens ha portat fins aquí? Què ha motivat que ens trobem en una situació que fa que els nostres carrers presentin aquesta sobresaturació dels containers i brossa arreu?\nCronologia de Fets:\nEs va convocar amb caràcter d’urgència (tenint en compte que el dia 25 de maig hi havia convocatòria de Ple Ordinari) un Ple extraordinari del 22 de maig a les 9:45 h del matí, per tal d’aprovar la “Delegació de la prestació del Servei de Recollida i Gestió de Residus al Consell Comarcal del Maresme”.\nQuin era l’objectiu i quins eren els punts principals d’aquesta nova contractació de servei?\nAmb el canvi d’empresa de recollida d’escombraries el Consistori solucionava una irregularitat que s’anava donant des de forces anys enrera, un cop impugnat el concurs de prestació de servei d’aquesta i en el que actualment l’estava portant a terme l’empresa anterior a l’adjudicació del darrer concurs, amb una situació irregular a escala administrativa i de facturació per part de l’Ajuntament.\nCal indicar perquè no presti a confusió a causa de la visible sobresaturació de tot tipus de residus que estem observant darrerament, que el contracte únicament correspon al servei de recollida de residus de rebuig (anomenat resta), no essent objecte les altres fraccions, de paper-cartó, vidre, orgànica (FROM), de les que ja n'era adjudicatari del servei el mateix Consell Comarcal.\nAquest fet ens fa també preguntar-nos perquè abans no era tan visible aquesta situació?, i què ha provocat que darrerament hi hagi major presència d'aquesta tipologia de residu? L'evidència és clara, a jutjar per l'estat de saturació i restes d'aquestes fraccions arreu, i confirma que aquesta recollida de selectiva pot tenir una freqüència insuficient.\nEls punts principals del contracte es basaven en:\nReducció dels punts de recollida en un 50%, sense reducció de volum derivat de la major capacitat dels nou tipus de contenidors (Sistema Easy)\nPrevi a l'entrada en funcionament del nou sistema de recollida, Palafolls disposava d'un centenar de punts, pel que fa a la recollida de resta, que en el període d'implantació s'han vist reduïts en una setantena, entenent la clausura dels contenidors soterrats existents.\nLa implantació definitiva del nou sistema es preveu que es produeixi a principis de 2019, amb una situació de provisionalitat de 6-7 mesos per a la distribució dels nous punts de recollida (nous contenidors). El resultat final és que es disposarà de 55 punts (del centenar del qual partíem) al conjunt del municipi.\nDotació de totes les illes (agrupacions de containers en superfície) de les 5 tipologies de fraccions\nReducció de l’import del servei\nAmb la intenció de no convertir-ho en un ball de xifres i justificació d’inversions, i per tal de comentar un dels aspectes que s’ha considerat a l’hora de determinar el canvi del servei per part de l’Ajuntament, cal indicar que estem davant d’un dels contractes de serveis més important, sinó el més important, en l'àmbit econòmic amb un valor aproximat de 328.000 €/any IVA inclòs amb una durada de 8 anys (4+4 prorrogables), amb una inversió aproximada de 180.000 € en camions i contenidors. A parer nostre, la forma mitjançant la qual s'ha triat aquesta contractació deixa en entredit de nou, la gestió per part de l’equip de govern, basada a tapar forats, i que ha estat així per tal de solucionar una irregularitat en la prestació actual i basant-se en un hipotètic estalvi en el preu de la prestació, motivada de forma evident en una reducció de la distància del recorregut amb la disposició de menys punts (illes) de recollida.\nQuè es pot esperar a partir d’aquesta nova situació? I quins aspectes caldrà tenir en compte?\nEn el ple extraordinari del 29 de juny es va portar a aprovació el Pla de Prevenció de Residus de Palafolls 2018-2022, endarrerit des de l’any 2007, en el que l’estudi recull i posa de manifest els punts febles i punts forts del sistema de gestió de residus. La diagnosi del document indica que Palafolls ocupa el segon lloc per la cua d’una llista d’una dotzena de municipis del Maresme, amb una població similar a la nostra i de la mateixa Mancomunitat de l’Alt Maresme, estant únicament per davant de Santa Susanna, segons fonts de l’agència de Residus de Catalunya pel que fa a recollida de brossa selectiva.\nA l’estudi s’indica que Palafolls recull poc més del 30% de selectiva, molt per sota del 60% establert per normativa, com a objectiu fixat pel 2020 pel PRECAT. La dada evidencia clarament que Palafolls està molt per sota de les xifres òptimes i requerides normativament de reciclatge de residus.\nQuina importància tenen aquestes xifres i en què repercuteix els seus efectes als ciutadans?\nLa tendència a l’alça a efectes de penalització del preu de la tona de residu gestionada a l’abocador, i en contraposició, la no recepció de la bonificació que significa la gestió de residu selectiu, fa pressuposar, que els municipis que no compleixin les exigències previstes de cara a l’any 2020 poden veure repercutida la gestió ineficient en un augment del rebut de la taxa de recollida.\nL’elecció de sistema de recollida per part de l’equip de govern, mostra una vegada més, en un dels aspectes i contractes de major repercussió a l’àmbit municipal, la manca de model i d’una aposta clara i valenta (estudi acurat de les necessitats de recollida, amb el plantejament de la implantació del sistema de recollida porta a porta), que el porta a assumir una tipologia de servei que no garanteix assolir els objectius fixats per normativa (60%), segons els percentatges establerts per la mateixa Agència de Residus de Catalunya.\nPer tot plegat cal indicar la importància de la conscienciació per part de la ciutadania de l'esforç que cal portar a terme en aquest sentit per tal d'assolir els objectius i contribuir a una recollida selectiva eficient, que tan bé ens faria a tots i a totes, perquè l'horitzó no massa llunyà i la situació escollida pot repercutir de forma considerable en les butxaques dels contribuents.


Aeribalta - Aviació: AIRBET TEAM anuncia la Giravolta 2012.\nAIRBET TEAM anuncia la Giravolta 2012.\nCom cada estiu, AIRBET TEAM organitza la Giravolta.\nLa sortida està prevista pel dia 28 de juliol, i el retorn pel 5 d'agost.\nAquest any la Giravolta 2012 sobrevolarà terres franceses i italianes, visitant un sens fi de paratges i ciutats, tal com son: Millau, amb el seu viaducte, Florència, replè d'art, Venècia, amb l'atractiu dels seus canals, etc.\nTots els interessats estan convidats a la reunió que es durà a terme el dissabte 14 a les 12:00 h. en el local social per a preparar rutes, navegació, autonomia dels aparells dels participants, etapes, etc...\nEl dia 31 d'Agost vinent, l'AIRBET TEAM volarà vers el Saló de Blois (França) un dels encontres més importants d'Europa, la tornada està prevista pel diumenge dia 2 de Setembre, un cap de setmana d'experiències intenses.\nUs esperem a tots@s AIRBET TEAM\nAltres insercions d'AIRBET al Blogger.\nPublicat per Aeribalta.com a 9:48


Compromís demana un procés participatiu per a l’avinguda de la Pau\n16 d’octubre de 2019 16/10/19\nCompromís per Mislata ha demanat un procés participatiu per decidir l'ús del parc Santo Domingo de Guzmán a l'avinguda de la Pau, que es debatrà aquest ple d'octubre. Javier Gil, portaveu del grup municipal, ha explicat que "fa més de mig any vam presentar una proposta semblant, però el govern de Bielsa ens va demanar retirar la moció per esbrinar la titularitat dels terrenys del parc".\n"Davant la manca de respostes, hui tornem a presentar la moció incloent un punt addicional per garantir uns nivells adequats de neteja, seguretat i salubritat al barri". L'edil de Compromís ha matisat que "encara que no estiga clara la titularitat dels terrenys, l'Ajuntament de Mislata pot iniciar les actuacions adients per portar a terme una consulta ciutadana i al mateix temps, garantir uns mínims de neteja i seguretat al barri, demandes històriques de l'associació de veïns de l'avinguda de la Pau".\n"Apostar i impulsar la participació veïnal és creure en un projecte de ciutat on la ciutadania siga qui decidisca com vol que siga el poble on viu." Ha declarat Javier Gil, que a més ha recordat "que els processos participatius perquè tinguen resultats a llarg termini no s'han d'improvisar i han de seguir una metodologia clara i definida".\nEl barri compta amb una associació de veïns i veïnes que fomenta i promou millores per al barri relacionades amb l'enllumenat, la neteja, la seguretat i els jardins. "Fruit del contacte i la comunicació amb el veïnat naix aquesta moció, que busca millorar una zona de Mislata que encara que estiguen a l'altra banda del llit del riu Túria són tan mislaters com la resta" ha conclòs Gil.


Volem agrair la labor feta per FundSocial amb els joves del club al llarg de la temporada amb el seu Programa Social de Lideratge Jove. Els objectius amb les seves sessions han estat desenvolupar la comunicació verbal i no verbal, destinades a millorar l’autoconeixement i l’autoestima a través de l’expressió verbal i el gest. A més de la psicologia aplicada, amb la finalitat a la descoberta personal i dels altres a través d’exercicis autoaplicats per tal de reconèixer les seves motivacions principals en les seves conductes, potenciar un pensament reflexiu i obrir la mirada a les necessitats dels altres.\nEl programa també es centra en el coaching emocional, pensat per refermar el seu nivell d’autovaloració basat en els seus valors, les seves capacitats per tal de prendre decisions més intel·ligents, tenir una major vitalitat i motivació i una major consciència del que es vol desenvolupar d’un mateix. Per últim, la comprensió lectora, fent de la lectura una experiència positiva i amb la finalitat d’avançar en els tres nivells que estructuren la lectura: literal, inferencial i crític.\nPodeu consutar qui són i què fan a FundSocial consultant el seu web: http://www.fundsocial.org/es/


per Redacció - Fotografia: Ajuntament de Tàrrega diumenge, 21 de desembre 2014 - 00:00h\nTàrrega posa en marxa la 29a edició del Parc de Nadal amb una cinquantena de propostes lúdiques i educatives| Redacció - Fotografia: Ajuntament de Tàrrega\nEl Parc de Nadal s’ubicarà al centre de la ciutat, distribuït entre la plaça de les Nacions sense Estat i punts adjacents com l’Espai MerCAT, el Consell Comarcal de l’Urgell, l’Estació d’Autobusos i la llera del riu Ondara. L’horari d’obertura serà de les 16.00 a les 20.00 hores.\nLa plaça de les Nacions sense Estat es convertirà en l’Espai Jove (amb pistes d’aventura, inflables i esports) al costat del Tren de la Bruixa i el laberint. L’Espai MerCAT acollirà ludoteques, jocs de taula, sorral, ping-pong i tallers de màscares, fang i cistelleria a més de l’estudi de Ràdio Tàrrega. Per segon any consecutiu, s’habilitarà un passadís de connexió amb la carpa contigua de circ, maquillatge, pintura, llits elàstics, futbolins i tallers musicals entre altres. A l’exterior no faltaran el Passatge del Terror i els autos de xoc. La planta baixa del Consell Comarcal de l’Urgell es dedicarà a tallers de reciclatge creatiu mentre que el Reguer serà un any més el marc ideal per gaudir de les tirolines, el rocòdrom, el circuit d’agilitat i les passejades en ruquets. Quant a les activitats paral·leles, es comptarà amb la participació de nombroses entitats del teixit associatiu de la ciutat.\nEl preu de l’entrada és de 4 euros (a partir de 16 anys és gratuït). També es posa a l’abast un abonament per als 7 dies al preu de 20 euros i per a 3 dies a 10 euros, a la venda a la Casa Consistorial (plaça Major). Alhora es convoca un concurs fotogràfic a Instagram amb el hashtag #nadaltàrrega.\n- Dissabte 27 desembre, 18.00 hores: Inauguració i cercavila amb batBATuka i lliurament de premis del concurs del cartell.\n- Diumenge 28 desembre, 18.00 hores: Cercavila amb Lo Tossino de Guixanet.\n- Dilluns 29 desembre, 18.00 hores: Cercavila amb els Diables de BAT.\n- Dimarts 30 desembre, 18.00 hores: Exhibicions de balls artístics amb Gyas Club i del taller de batucada.\n- Divendres 2 gener, 18.00 hores: Animació amb Albert Show.\n- Dissabte 3 gener, 18.00 hores: Cercavila de gegants i capgrossos amb La Fal·lera Gegantera.\n- Diumenge 4 gener, 16.00 hores: Cercavila amb els Targalets de Guixanet.\n- Diumenge 4 gener, 19.00 hores: Exhibicions dels tallers de tabal i circ.\n- Dies 2, 3 i 4 gener: Recollida de cartes per als Reis Mags d’Orient a càrrec del Patge Kassam. De 17.30 a 20.30 hores, a la Cambra de Comerç (plaça Major).


TRISNANT EL VALENCIÀ: de febrer 2012\nUs agraden els esports? Parlen bé els locutors? Necessiteu escriure algun article esportiu? Doncs piqueu les imatges.\nSé que la majoria de vosaltres preferiu el futbol i ací us deixe un vocabulari que ha publicat l'AVL perquè us entreteniu\nPerò, com alguns sabeu, el que m'agrada és el bàsquet!\nI us deixe les regles per si algú s'hi anima!\nPublicat per Joan Vicent Calafat a 3:16 Cap comentari:\nRames, cimals i branques.\nRecordeu que a classe em vau preguntar pel terme esporgar? Jo us vaig dir que mon pare, un llaurador culte i l'orxà, utilitzava el verb descimalar; i vam parlar de la soca, la rama, la branca i el cimal. I ves per on que entropesse amb aquest article de J. Leonardo Giménez.\nAixí es presenta la pàgina de Rodamots. Un recurs molt interessant perquè et permet rebre cada dia, o setmanalment, un mot amb l'explicació, etimologia, etc. Pot ser una bona forma d'apendre a poc a poc i sense adonar-se'n.\nVoleu que us arribe a la vostra adreça electrònica? Feu-li una bona ullada perquè també us permet accedir a un banc de dades amb les fitxes enviades anteriorment, buscar-les alfabèticament...\nPublicat per Joan Vicent Calafat a 12:41 Cap comentari:\nQui no ha tingut mai la temptació d'escriure alguna cosa? I de publicar quelcom que altra persona puga llegir i comentar. Cada vegada, més gent es llança a escriure per gust. Que no sereu capaços de fer-ho? Si no heu pres força per publicar el vostre relat, de segur que en llegiu algun.\nPublicat per Joan Vicent Calafat a 12:00 Cap comentari:\nInvestigant un poc, he trobat els blocs de Víctor Pàmies. Estan molt bé per apendre noves dites o saber-ne el significat. D'entre tots m'ha agradat el de Paremiologia didàctica. Fins i tot, podeu fer de nous mecenes, què us sembla?\nMés en http://refranys.wordpress.com/\nDilluns, i encara no gaudeixes de la música? Doncs, Benvolgut que demà ens veem!\nMés informació d'este grup que està enamorant mig Espanya en\nPublicat per Joan Vicent Calafat a 5:02 Cap comentari:


Vall d’Hebron inclou el primer pacient en un assaig clínic de Fase IIb d’Oryzon per al tractament del Trastorn Límit de Personalitat | Vall d'Hebron Barcelona Hospital\nVall d’Hebron inclou el primer pacient en un assaig clínic de Fase IIb d’Oryzon per al tractament del Trastorn Límit de Personalitat\nL’estudi PORTICO avaluarà l’eficàcia i la seguretat del tractament amb vafidemstat en pacients amb Trastorn Límit de la Personalitat.\nUn pacient de l'Hospital Universitari Vall d'Hebron ha estat el primer a nivell mundial que ha estat inclòs ja en l'estudi PORTICO, un assaig clínic de Fase IIb amb vafidemstat en malalts de Trastorn Límit de Personalitat (TLP) liderat per Oryzon Genomics S.A.\nPORTICO és un assaig de Fase IIb, multicèntric, doble cec, aleatoritzat, controlat amb placebo, per avaluar l'eficàcia i la seguretat del tractament amb vafidemstat en pacients amb TLP. L'assaig té dos objectius principals independents entre si: demostrar la reducció de l'agressivitat i agitació, i demostrar la millora global de la malaltia. A més, l'estudi explora una multitud d'objectius secundaris.\nEstà previst incloure 156 pacients en total, 78 en cada braç de l'assaig, i l'assaig té un disseny adaptatiu amb una anàlisi intermèdia predefinit per ajustar la mida de la mostra en cas d'una variabilitat excessiva al voltant dels criteris de valoració o una taxa de placebo inesperadament alta. L'estudi s'ha iniciat a Europa amb l'activació de dos centres, l'Hospital Vall d'Hebron i l'Hospital de la Santa Creu i Sant Pau. Està previst que participin al voltant de 20 centres d'Espanya, Alemanya, Bulgària i Sèrbia, així com dels EUA. S'espera completar el reclutament de pacients en uns 18 mesos.\nEl Dr. Michael Ropacki, Director Mèdic per SNC d'Oryzon, ha comentat: "PORTICO és el primer assaig clínic que es duu a terme amb un fàrmac en una població de TLP el més semblant possible a la vida real, amb criteris d'inclusió i exclusió dissenyats per oferir el major potencial d'una opció de tractament viable per als pacients amb TLP. Aquests pacients acostumen a ser tractats amb fàrmacs autoritzats per a altres indicacions, amb perfils d'efectes secundaris significatius". Vafidemstat ja ha demostrat ser segur i ben tolerat en assajos clínics en aproximadament 300 subjectes tractats, alguns d'ells amb un tractament continu de fins a 18 mesos. Vafidemstat és un fàrmac no sedant, no provoca augment de pes no desitjat ni produeix efectes secundaris extrapiramidals.\nVafidemstat (ORY-2001) és una petita molècula oral, que actua com a inhibidor de LSD1 optimitzat per SNC. La molècula actua a diferents nivells, reduint el deteriorament cognitiu, la pèrdua de memòria i la neuroinflamació, i a més exerceix efectes neuroprotectors.\nSobre el Trastorn Límit de la Personalitat\nEl Trastorn Límit de la Personalitat (TLP), Borderline Personality disorder (BPD) en anglès, és una de les malalties psiquiàtriques més complexes, debilitants des del punt de vista funcional i de cost més elevat per als sistemes de salut, que afecta entre el 0,5 i el 1,6% de la població general. Els pacients amb TLP acostumen a experimentar inestabilitat emocional, impulsivitat, creences irracionals i percepció distorsionada, i relacions intenses però inestables amb els altres. Fins a un 10% de les persones afectades moren per suïcidi. Es tracta d'una important necessitat mèdica no resolta. La psicoteràpia és el tractament de primera línia i, encara que es poden receptar medicaments per tractar símptomes específics, no hi ha cap tractament aprovat per la FDA per a pacients amb TLP. Es calcula que al voltant de 1,4 milions de pacients amb TLP en EUA són tractats amb fàrmacs no aprovats per TLP, aprovats per altres indicacions i que només tracten símptomes enlloc de la pròpia malaltia.


Ràdio Balaguer - Aquest dissabte s'ha presentat a la Paeria de Balaguer el llibre 'PIC, PUC I MUT EL MAMUT. Viure la prehistòria amb nenes i nens d'educació infantil'. Un llibre de divulgació científica referent a la prehistòria, dirigida a nens de 3 a 5 anys.\nAquest dissabte s'ha presentat a la Paeria de Balaguer el llibre 'PIC, PUC I MUT EL MAMUT. Viure la prehistòria amb nenes i nens d'educació infantil'. Un llibre de divulgació científica referent a la prehistòria, dirigida a nens de 3 a 5 anys.\nLa presentació ha tingut lloc aquesta tarda a la sala d’actes de la Paeria i ha comptat amb la presencia dels seus autors.\nEl està realitzat per Sònia Mañé Orozco i Antoni Bardavio Novi, docents del Camp d'Aprenentatge de La Noguera a Sant Llorenç de Montgai, i ha comptat amb la col•laboració dels balaguerins Federic Letamendi, que ha realitzat els dibuixos, i Salvador Gabarella que ha fet les fotografies.


27 febrer 2014 per Joan Planas\n25 febrer 2014 per Elisabet Planas\nJoan Planas Comerma imparteix una conferència-vermut a l’Il·lustre Col·legi d’Advocats de Granollers\n24 febrer 2014 per Joan Planas\nLa conferència-vermut, que va tenir lloc el passat 21 de febrer de 2014 de 13:00 a 15:00 hores, versava duia per títol “La situació actual dels procediments judicials en matèria d’arrendaments”. Organitzat pel Consell dels Il·lustres Col·legis d’Advocats de Catalunya (CICAC), es va dur a terme a l’Il·lustre Col·legi d’Advocats de Granollers.\nL’advocat Joan Planas Comerma va ser ponent de la mateixa en la seva condició d’especialista en la matèria, com a advocat especialitzat l’àmbit immobiliari i urbanístic; com a Secretari General de la Cambra de la Propietat Urbana de Terrassa i Comarca i com a Membre fundador de l’Asociación Española de Valoradores Inmobiliarios.\nLa conferència també es podia seguir en directe a través de Iurisiline.\nCategories: Conferències, General\nImpost sobre contractes de lloguer\n13 febrer 2014 per Joan Planas\nParlàvem fa una setmana de la reimplantació de l’Impost de Successions, a partir de l’1 de febrer de 2014, i que introdueixi la llei de mesures fiscals, administratives, financeres i del sector públic de 27 de gener de 2014 (DOGC de 30/1/2014).\nLa mateixa llei, en el seu article 123, canvia un impost desconegut i que pràcticament no es pagava, que era el corresponent a la constitució d’arrendaments no subjectes a IVA (és a dir, no afecta els arrendaments de locals i sí als d’habitatges).\nFins ara existia un escalat que anava dels 0’09 € als 30’77 € (més uns imports per cada 6’01 € que era de 0’024040 €).\nAquest impost podia autoliquidar-se a la Generalitat, o bé pagar-se amb “pòlisses” (amb timbres), però la seva complexitat i el seu baix import, el feien de difícil gestió i inspecció.\nPer renovar-lo (i cobrar-lo, òbviament), s’estableix un tipus únic a pagar que serà del 0’3% l’any 2014 i del 0’5% a l’any 2015.\nI aquest percentatge, sobre on s’aplica, és a dir, quina és la seva base imposable? Doncs bé, la base imposable estarà constituïda per la suma total dels lloguers que s’hagin de pagar durant tot el termini de durada del contracte. Si no constés la durada del contracte es computaran sis anys, sens perjudici de les liquidacions addicionals que s’hagin de practicar cas de continuar vigent el contracte passats els sis anys. En els nous contractes subjectes a prorroga obligatòria es comptarà, com a mínim, tres anys (art. 10.2.e LITPi AJD).\nPer tant, quan signem un contracte d’arrendament d’habitatge, encara que pactem una durada d’un any, en la mesura que la LAU (llei d’arrendaments urbans) estableix una pròrroga obligatòria de tres anys, s’haurà de computar com si fos de tres anys.\nNo afecta als contractes de locals o de no habitatges que tributin per IVA. El pagament s’haurà d’efectuar en el termini màxim d’un mes des de la data de celebració del contracte, mitjançant autoliquidació, en el model aprovat per ordre del conseller o consellera del departament competent en matèria tributària (que encara no està penjat a la web de la Generalitat: e-tributs) i l’obligat al pagament és el llogater, però si ell no paga, l’arrendador és el subjecte passiu subsidiari i per tant la Generalitat li podrà reclamar a ell.\nÉs per tenir-ho en compte i també important que s’informi als propietaris de la seva existència (com es pot veure a la web de la Cambra de la Propietat www.cambrapropietat.com).\nUn exemple pràctic: En un contracte d’arrendament d’habitatge per tres anys, amb una renta mensual de 500..-Euros, la base Imposable seria de 18.000 € i l’import de l’impost a pagar de 54 €.\nCategories: Arrendaments, Fiscalitat\nElisabet Planas entrevistada al diari La Torre\n7 febrer 2014 per Elisabet Planas\nEl passat 20 de gener de 2014 a l’edició impresa del diari La Torre del Grup Nació Digital, entrevistava a l’advocada del despatx Elisabet Planas Pons sobre l’estat actual de la Justícia.\nEl contingut de l’entrevista el podeu trobar a l’edició digital del diari des del passat 7 de febrer de 2014, però també us el transcrivim a continuació:


Metges del Món (Seu Autonòmica de les Illes Balears)\nL'associació va ser constituïda a l’any 1979. A Espanya , Metges del Món va començar a treballar el 1988 com a una delegació de Médecins du Monde. Al 1990 es va constituir oficialment Metges del Món-Espanya, amb programes i pressuposts propis. Metges del Món començà a treballar a Mallorca a l’any 1994.\nAjudar, en l’àmbit de la salut, les poblacions més vulnerables en situacions de crisis humanitàries provocades per guerres o catàstrofes naturals i en situacions de pobresa en aquelles zones de més baix desenvolupament humà del planeta.\nDenúncia, mitjançant accions testimonials, dels atemptats contra els drets humans, tant de dones com d’homes, especialment enfocant-los més concretament a les traves existents a l’accés a l’assistència sanitària.\nRedefinir el dret a la salut com a dret humà fonamental, elevar a valor ètic la propia salut, i comprendre que conceptes com equitat, utilitat i igualtat són principis elementals per arribar-hi.\nDonar una resposta global de la salut pública en un món globalitzat, atès que els problemes són cada vegada més homogenis en un món sense fronteres.\nAccions generals: campanyes destinades a fons d’emergència o finançament de projectes concrets, programes Tercer Món, programes Quart Món, sensibilització, gènere i drets humans.\nIntervencions Quart Món: atenció sanitària, atenció social, reducció de danys, promoció de la salut, defensa dels drets humans, sensibilització social i denúncia. Evitar la transmissió del virus de la Sida i altres malalties en aquests col·lectius.\n- En general persones en situació de vulnerabilitat social.\nDivendres de les 9 h. a le 14 h.\nL'associació compta actualment amb 153 socis a les Illes Balears


reglament – LA CURSA BADIA\nResultats 10K / 2018\nResultats Cursa popular / 2018\n1. La Cursa Badia es disputarà el diumenge dia 14 de maig de 2017, des de les 10h00.\n2. La Cursa Badia 2017 està organitzada conjuntament per l’Ajuntament de Badia, el Club Esportiu Are You Ready (AYR?) i COMAC, Esports i Lleure. Compta amb la col·laboració del Club Triatló Badia i l’Associació Contra el Càncer de Badia.\n4. Les sortides seran a l’avinguda de Burgos (davant de l’Ajuntament):\n5. La Cursa Badia 2016 serà solidaria. 1€ de les inscripcions de la cursa de 10km anirà destinat a l’Associació Contra el Càncer. A la resta de curses es demanarà l’aportació voluntària de 1€ en el moment de fer la inscripció.\n7. Les inscripcions a la Cursa Badia 2017 online s’obriran el dia 1 de febrer de 2017 i es tancaran el divendres 12 de maig a les 14h00. Les inscripcions es podran fer per internet a través de la web www.lacursabadia.com.\nLes inscripcions presencials s’obriran el 1 de març i es podran fer al poliesportiu de Badia, Intersport Molins de Sabadell i Prorunners Sabadell fins el dimecres 11 de maig o fins a exhaurir les places.\n8. El preu de les inscripcions el mateix dia de la Cursa, per La Cursa Badia 10km serà de 15,00€, sempre que quedin dorsals disponibles\n12. La recollida de dorsals es farà el dia prèvi a la cursa, el dissabte dia 13 de maig a la Fira del Corredor, ubicada al poliesportiu municipal. Només els atletes que vinguin de fora el podran recollir també, a la plaça Major de Badia del Vallès, el diumenge 14 de maig, a partir de les 8h30. No es lliurarà cap dorsal abans del dissabte dia 13 de maig.\n20. Els participants a la Cursa Badia 10km, en finalitzar la cursa, tindran avituallament, fruita, servei de fisioterapeuta. La bossa del corredor i l’obsequi de la cursa és lliuraran a la Fira del Corredor durant la recollida del dorsal. Obsequis aportats pels diferents col·laboradors i patrocinadors.\n28. El sistema de control de La Cursa Badia 10km i la Cursa Popular de 3,5km seran amb cronometratge electrònic.\n37. La Cursa Badia compta amb una assegurança de responsabilitat civil a través de l’Ajuntament de Badia, per a aquests esdeveniments i un servei d'ambulància durant el temps que duri la jornada.


B-Side LED, tecnologies disruptives en disseny de producte | LAMP\nCom a balisa, la seva funció principal és la de senyalitzar o delimitar un espai. El concepte es basa en la idea que el propi objecte "recull" la llum que genera, potenciant així la idea del producte com a element de senyalització. El LED permet generar un disseny lleuger i adaptat a la funció, aportant valor estètic i funcional.\nTradicionalment els fabricants de lluminàries tècniques s'encarregaven de "vestir" la tecnologia existent. Els llums tenien uns formats molt concrets i el valor afegit requeia en aprofitar les característiques de llum de la millor manera possible.\nEns hem convertit en prescriptors de les fonts de llum, i aquí és un punt en el qual podem aportar valor quan plantegem els projectes.\nAvui, això sembla un plantejament bàsic, però el 2008 quan va néixer la família B-Side va suposar un canvi en la manera de plantejar els projectes a Lamp Lighting i ha suposat el nostre modus operandi posterior. El LED ens permet definir com és la font de llum. Els formats deixen de ser estàndard i amb això podem plantejar el disseny dels productes des de punts de vista totalment diferents. Actualment no estem lligats als fabricants de làmpades ni als seus formats, per la qual cosa dissenyar seguint els formats tradicionals és quedar-se a mig camí.


workshop | Antoni Coll Lázaro\nQue, us agraden aquestes fotografies ?\nPosted by Antoni Coll in Humantowers, Tarragona\nAjuntament de Tarragona, antonicoll, castells, concurs de castells, humantowers, taller, Taller de fotografia Castellera, tarragona, workshop, Xiquets de Tarragona\nQue, us agraden aquestes fotografies ??\nDoncs seran les encarregades d’obrir respectivament, els apartats de “Mètodes per treballar la fotografia Documental, i Artística Castellera”, dins del Taller de fotografia Castellera que donaré el proper dissabte i diumenge 31 de maig i 1 de juny.\nInfo de places i preus: http://www.concursdecastells.cat/taller-de-fotografia-castellera-cdc\nLa segona edició del taller es farà el proper 27 i 28 de setembre.\nEns veiem molt aviat macus ¡¡¡\nTaller fotografia Castellera per Antoni Coll Lázaro\nPosted by Antoni Coll in Castells, Humantowers, Pilars, Tarragona\nBones tarda companys ¡¡\nA continuacio os detallo el temari del proper “Taller de fotografia Castellera”, els dies 09 i 10 de Novembre, i que es farà a Tarragona.\nA continuación os detallo el temario del próximo “Taller de fotografía Castellera”, los días 09 y 10 de Noviembre, y que se hará en Tarragona.\nTractar tots els aspectes possibles per a l’òptima realització d’un reportatge de fotogràfic casteller, aprofitant totes les tècniques disponibles i, sobretot, sabent narrar o comptar amb imatges el transcurs d’una diada castellera.\nTrobar la manera d’aprofitar i captar aquests bons moments que ens ofereix el món casteller, saber congelar aquests instants tan importants i emocionants, i sobretot mostrar la part més artística d’aquesta temàtica.\nFotògrafs tant professionals com aficionats amb coneixements de la tècnica fotogràfica que desitgin treure partit a les seves fotos dins de la temàtica castellera.\nDurant dos dies, el taller abastarà tots els aspectes teòrics i pràctics que cal dominar per organitzar i desenvolupar amb èxit un reportatge de fotografia castellera.\nVisionat de treballs referents i diferents estils d’aquesta modalitat.\nS’abordaran conceptes referits a l’organització, metodologia, tècniques, etc…\nRealitzarem pràctiques en una diada castellera a plaça, aplicant els continguts apresos anteriorment –tant els conceptes com l’aprofitament dels recursos-.\nPosteriorment seleccionarem i optimitzarem les imatges per fer una anàlisi dels resultats i punts de vista.\nCONTINGUTS I PROGRAMA\n• La meva visió i experiència com a fotògraf casteller.\n• Breu història de la fotografia castellera.\n• La fotografia castellera, avui dia.\n• L’equip fotogràfic ideal i configuració del mateix.\n• Aprofitament dels mitjans disponibles.\n• Diferents temàtiques dins de la fotografia castellera, (assaigs, diades, canalla, escalfaments, preparatius, vestimentes, pinyes, mans, entrada a plaça, concursos castellers, celebracions, expressions, retrat, pom de dalt, enxanetes, aletes, pilars…)\n• La col·locació i com moure’s a la plaça.\n• La convivència i comunicació amb les colles a la plaça.\n• La fotografia des d’un balcó o punt elevat.\n• Moments claus d’un castell.\n• La previsió del moment (com anticipar-se).\n• Introducció al tractament.\n•Visionat i anàlisi de treballs referents i diferents estils d’aquesta modalitat\n•Possibilitat de veure treballs previs dels assistents al taller.\n• La posada en pràctica de tot el temari del dia anterior.\n• Conèixer la plaça.\n• Com enfrontar-se a un reportatge casteller, a una situació, a una història.\n• Realitzarem un exercici pràctic en un entorn neutral, cadascun tindrà la possibilitat de moure’s lliurement per la plaça.\n• Posarem en pràctica diverses condicions de mitjans disponibles i llum.\n• Assessorament per part de fotògrafs professionals amb experiència.\n• Anàlisi del treball realitzat. Noves tendències.\n• Posada en comú de les fotos realitzades. Veure, comentar i valorar els treballs.\n14 hores lectives en un cap de setmana.\nDissabte 9 de novembre: de 9 a 14 h. i de 16 h. a 19 h. Sessió teòrica a l’aula de formació del Taller Fotogràfic de Tarragona. (carrer Alguer, 13 de Tarragona) més info: https://www.facebook.com/TallerFotograficoDeTarragona\nDiumenge 10: de 11:00h a 15:00h: Sessió practica a la diada de Festa Major d’Altafulla\nXicots de Vilafranca + Xiquets de Tarragona + Castellers d’Altafulla\n(12:00h – Pça del Pou – Altafulla)\nDe 15:00h a17:00h: Revisió de les imatges i dinar de cloenda.\nDATES: 9 i 10 de novembre de 2013.\nNOMBRE D’ALUMNES: Mínim: 10 Màxim: 20\nPREU: 175 €.\nForma de pagament: 175.- Euros per a la inscripció abans del 31 de Octubtre.\nIngressos en: CC 2038 9970 77 3000596330 indicant nom i cognoms i Ref. Castells i dia del taller.\nInscripció mitjançant Mail a: juansegovia@puntdevista.com\nTaller Fotogàfic de Tarragona – Carrer L’Alguer, 13 (Tarragona), Tel: 977 220 305, e-mail: juansegovia@puntdevista.com\nAntoni Coll Lázaro (15 de febrer de 1975).\nFotògraf Mallorquí, vivint des de l’any 2008 a Tarragona.\nDes de molt petit m’ha agradat la fotografia, però no m’he dedicat a això professionalment fins a l’any 2008.\nEspecialitzat en aquests últims 5 anys en fotografia castellera, mostrant el costat més artístic d’aquesta temàtica, potenciant les seves emocions, la seva arquitectura i tota la seva riquesa humana i fotogràfica.\nAmb el pas dels anys, me’n dono del molt que m’agrada fotografiar el que ocorre al meu al voltant.\nQuan el temps m’ho permet, realitzo el que veritablement m’agrada, la fotografia castellera.\nMés info a:http://antonicollphotography.com/category/castells/\nPublicacions, Reconeixements i Premis:\n– Autor del Cartell Oficial del XXIV Concurs de Castells.\n– Fotògraf oficial durant 2 anys de la Colla Castellera Xiquets de Tarragona.\n– Fotògraf i col·laborador en publicacions de mitjans de premsa local (Diari de Tarragona, el Mes, el Punt, La Vanguardia, editorials, etc).\n– Fotògraf i col·laborador de Tarragona Turisme.\n– 2 º Premi Concurs de fotografia “Tarragona digital 2010”\n– 1 º Premi Concurs de fotografia castellera “Dia del Mercadal Reus 2011”\n– 1 º Premi Concurs de fotografia castellera “Mirades de Tarragona, Castells 2012”\n– 2 º Premi Concurs de fotografia castellera “Descobreix Catalunya –Castells 2013”


Carme Carbonell Serrat | Tots els infants poden aprendre si l'escola s’ha organitzat per ser “contenidora” dels seus neguits | Les 3 coses que he après\nmestra de l'Escola La Sínia de Vic\nSóc mestra, la meva trajectòria professional té com a nucli la recerca en l’organització estratègica del centre escolar, per l’atenció a la diversitat dels alumnes i els vincles que s’estableixen amb l’entorn més proper: la família i la comunitat.\nTots els infants poden aprendre si l'escola s’ha organitzat per ser “contenidora” dels seus neguits\nIncideixen en aquest propòsit tres elements estructurals organitzatius per crear contextos reals d’aprenentatge: 1.- la visió inclusiva per part de tot el professorat la qual ha d’admetre diferents maneres d’aprendre. 2.- el vincle amb l’entorn més proper des de la diversitat dels nuclis familiars. 3.- la corresponsabilitat amb l’entorn comunitat: barri, institucions, lleure ... L’estructura relacional que se’n deriva porta a replantejar la comunitat escolar a través de la xarxa d’agents educatius externs i el conseqüent treball amb equips multidisciplinaris. L’escola demana diagnòstic i tractament, per fer reeixir tot el potencial de cada alumne. El treball en xarxa dins i fora del centre pot garantir l’acompanyament indispensable i l’embolcall afectiu, per oferir una educació integral amb el mínim risc d’exclusió social.\nL’aula no és el límit d’ un espai concret ni tancat, l’aula traspassa parets per fer-se viva al barri, al poble, a la ciutat\nÉs clar que l’espai aula i per extensió l’ escola és un espai de cultura i de coneixement però és també un espai de relacions socials que s’expandeixen més enllà del centre quan el rol que pren el docent , a l’hora d’ensenyar, traspassa parets per passar a ser l’espai referent de la comunitat i sobretot dels alumnes. Aleshores el centre esdevé el catalitzador per desvetllar la il•lusió i el desig d’aprendre. L’aprenentatge, més del que ens pensem, el tenim a l’abast quan els mestres abandonem les aules i sortim amb els nostres alumnes a “llegir” tot allò tangible que ens envolta: persones, edificis, paisatge, art…i també per descobrir com el pas del temps els afecta . L’entorn ens dóna pistes del passat i el passat ens interessa per construir el present, per saber d’on venim i d’on som, per experimentar el sentiment de pertinença a una terra i per compartir-la entre tots. I tot això els alumnes ho han de contrastar i compartir amb les persones que en “saben” i que del saber n’han fet una competència individual exportable a la col•lectivitat.\nLa dimensió social de l’educació implica lideratges pedagògics en corresponsabilitat amb la ciutadania\nEl coneixement profund de l’entorn escolar és el punt de partida per planificar actuacions bàsiques inicials , davant la urgència de reorientar els centres escolars per atendre les noves formes socials, per marcar indicadors i establir objectius de treball. Tanmateix no és una procés lineal ni fàcil . El recolzament , als recursos i als itineraris traçats per les direccions en la continuïtat dels projectes fins a la seva avaluació , ha de comptar amb un compromís ferm des de l’Administració, tant local com Institucional, perquè encara avui, l’escola pública és una entitat que ha de lluitar contra l’estigmatització que suposa la presència d’alumnes fills i filles de famílies immigrades i d’un perfil socioeconòmic baix . Els lideratges pedagògics tenen a veure amb l’enfoc pedagògic i el valor que es dóna als alumnes com a persones, amb l’aplicació i la interrelació entre els principis educatius i l’entorn més immediat, la família. L’articulació de tots els elements vindrà donada per un plus d’autonomia de centre que encari amb valentia, lluny de perjudicis, el camí de la cohesió social.


Servei de Gestió d'Estudis » Evaluaciò\nDoctoratEvaluació, Depòsit i Defensa de TesiEvaluaciò\nAcord de la Comissió d’Estudis de Doctorat en la seva sessió de 27 de juny de 2017\nINDICACIONS A SEGUIR EN ELS APARTATS RELACIONATS AMB EL PERFIL D’AVALUADORS, RECONEIXEMENT DELS SEXENNIS DE INVESTIGACIÓ, I CRITERIS D’ORIGINALITAT EN LES TESIS CONVENCIONALS CONTEMPLATS EN LA NORMATIVA D’ESTUDIS DE DOCTORAT DE LA UNIVERSITAT MIGUEL HERNÁNDEZ D’ELX.\n1. Els requisits necessaris per actuar com a avaluador seran els mateixos que els contemplats per als membres dels tribunals de tesi doctoral (article 23.2). Aquests requisits hauran de ser documentalment acreditats.\n2. Justificació de la qualitat en la recerca per als avaluadors, membres de tribunal i directors de tesis:\nContribucions científiques. Les evidències de les contribucions científiques aportades es faran a través de ORCID o ResearchID. Per això es fa imprescindible que aquest recurs estigui actualitzat i degudament emplenat i en obert. Causarà rebuig automàtic de tot el tribunal o avaluadors proposats quan aquesta informació no estigui degudament emplenada.\nActivitat investigadora activa (sexennis actius):\nEls funcionaris de carrera dels cossos docents universitaris i de les escales de Professors de Recerca, Investigadors Científics i Científics Titulars del Consell Superior de Recerques Científiques (CSIC) podran presentar les evidències de la seva activitat investigadora activa a través dels documents acreditatius atorgats per la Comissió Nacional Avaluadora de l’Activitat Investigadora (CNEAI) o les fulles de serveis de la institució en la qual presta els seus serveis; sent aquest un requisit obligatori.\nAquells cossos docents i investigadors que no són avaluats per la CNEAI, però sí per altres agències autonòmiques o internacionals tindran únicament reconeixement per formar part dels processos d’avaluació de les tesis doctorals (avaluació i defensa de tesi doctoral). La seva presentació serà obligatòria i com en cas anterior hauran de tenir els sexennis actius.\nPer als docents que no puguin acollir-se a processos d’avaluació per organismes avaluadors acreditats, la Comissió Acadèmica del Programa de Doctorat haurà de remetre als Serveis de Biblioteca la informació recaptada (un mínim de 5 aportacions per cada període de 6 anys) per a l’acreditació del sexenni equivalent actiu, indicant en la petició, el camp d’avaluació al que es desitja adscriure i el/els períodes a avaluar.\nMEMBRES NO ACADÈMICS:\nPer als membres no acadèmics que no puguin acollir-se a processos d’avaluació per organismes avaluadors acreditats, la Comissió Acadèmica del Programa de Doctorat haurà de remetre als Serveis de Biblioteca la informació recaptada (un mínim de 5 aportacions per cada període de 6 anys) per a l’acreditació del sexenni equivalent actiu, indicant en la petició, el camp d’avaluació al que es desitja adscriure i el/els períodes a avaluar.\n3. Els criteris d’originalitat en les tesis convencionals, compliran amb els mateixos criteris que les tesis per compendio d’articles. En cap cas es podran incloure articles en els quals no figuri el director i que hagin estat utilitzats en altres tesis doctorals. Amb la finalitat de comprovar l’originalitat de totes les tesis doctorals és obligatori presentar un informe de coincidències. El programa per realitzar aquest informe està disponible en l’accés identificat del professorat de la UMH.\nAcord de Transició. El requisit que el doctorand figuri com a primer autor i que l’article hagi de ser confirmat pel director i codirector de la tesi, si ho hi hagués, serà aplicable als estudiants matriculats per primera vegada en els estudis de doctorat amb posterioritat al 27 de juny de 2017.\nEl dipòsit de Tesi es realitzarà en el Registre General i/o Registres Auxiliars de la UMH.\n1. El Servei de Gestió d’Estudis remetrà al Departament o Institut responsable del Programa de Doctorat o a la Comissió Acadèmica del Programa de Doctorat un correu electrònic amb la següent documentació:\nCarta d’autorització del dipòsit de tesi.\nSol·licitud de dret d’examen per a la defensa de la tesi doctoral.\nAcord signat entre el Doctorand/a i la Universitat Miguel Hernández d’Elx per incloure la seva tesi doctoral en el Repositori Institucional de la Universitat Miguel Hernández d’Elx (REDIUMH)\n2. El/la doctorant/a haurà de presentar en el Registre la carta d’autorització de dipòsit de tesi, l’acord per al Repositori Institucional de la Universitat Miguel Hernández d’Elx (REDIUMH), els 9 exemplars de tesis necessaris més un en suport magnètic (CD) i la resta de documentació que consideri oportú.\n3. Una vegada registrats els 9 exemplars, el/la doctorant/a se portarà 8 (7 per distribuir-los entre els membres del tribunal i 1 per deixar en el Departament o Institut responsable del Programa de Doctorat o en la Comissió Acadèmica del Programa de Doctorat).\n4. El Registre farà arribar al Servei de Gestió d’Estudis l’exemplar de tesi restant, on romandrà en dipòsit durant 10 dies hàbils. Es farà arribar també la tesi en suport magnètic, la sol·licitud de drets d’examen degudament emplenada i signada per el/la doctorant/a, així com l’acord per incloure la seva tesi doctoral en el Repositori Institucional de la Universitat Miguel Hernández d’Elx (REDIUMH), juntament amb la resta de documentació.\n5. El Servei de Gestió d’Estudis emetrà l’oportú rebut de drets d’examen i l’hi remetrà via correu electrònic al doctorand/a, juntament amb la informació per a l’emplenament de la fitxa Teseu i la resta de documentació relativa a terminis i dates de lectura, així com l’autorització de consulta de l’exemplar de la tesi doctoral impresa a la Biblioteca. El justificant d’haver abonat les taxes haurà de ser remès al Servei de Gestió d’Estudis abans de la defensa de la tesi doctoral.\n6. Autoritzada la defensa de la tesi doctoral, la Comissió d’Estudis de Doctorat designarà el Tribunal encarregat de jutjar la tesi doctoral. La proposta de Tribunal haurà de ser remesa al Servei de Gestió d’Estudis pel Departament o Institut responsable del Programa de Doctorat o la Comissió Acadèmica del Programa de Doctorat en format paper (imprès preferentment per les dues cares), havent de ser avançat per correu electrònic a l’adreça: doctorado@umh.es\n7. Designat el Tribunal es comunicarà via correu electrònic el nomenament del mateix al Director/a de el Departament o Institut responsable del Programa de Doctorat o a la Comissió Acadèmica del Programa de Doctorat, al Responsable del CEGECA en el Campus del qual tingui seu el Departament o Institut responsable del Programa de Doctorat i a tots i cadascun dels membres que componen el Tribunal (enviant-se-li documentació addicional, necessària per al dia de la defensa de la tesi doctoral, al membre designat com a Secretari/a).\n8. El/La Secretari/a de el Tribunal, per indicació del President, haurà de comunicar per correu electrònic a l’adreça: doctorado@umh.es, amb una antelació de, almenys, 15 dies naturals, la data, lloc i hora de la defensa de la tesi doctoral.\n9. El Servei de Gestió d’Estudis comunicarà via correu electrònic al Director/a de el Departament o Institut responsable del Programa de Doctorat o a la Comissió Acadèmica del Programa de Doctorat i amb còpia al Responsable del CEGECA, en el Campus del qual vagi a ser defensada la tesi doctoral la data, lloc i hora de la defensa de la tesi doctoral.\n10. Després de l’acte de lectura i defensa de la tesi, el/la Secretari/a de el Tribunal haurà de remetre, com més aviat millor al Servei de Gestió d’Estudis la següent documentació:\nActa original emplenada.\nInformes de valoració de cadascun dels membres del tribunal.\nSobres amb els informes d’opció de Premi Extraordinari de cadascun dels membres del Tribunal.\nSobres amb els vots per a l’esment “CumLaude”.\n11. Una vegada defensada la tesi doctoral i havent superat aquest examen, podrà sol·licitar, en el Servei de Gestió d’Estudis, l’expedició del Títol de Doctor/a, per a això és requisit necessari haver emplenat la fitxa Teseu. Una vegada abonat el Títol, juntament amb el resguard del dipòsit del títol se li lliurarà l’acord per incloure la seva tesi doctoral en el Repositori Institucional de la Universitat Miguel Hernández d’Elx (REDIUMH), signat per la Universitat.


Introducció a l'edició catalana de Nacionalisme banal de Michael Billig\nAgraïm a l'Editorial Afers que ens hagi permès la reproducció d'aquesta introducció.\nCopyright introducció a l'edició catalana: Michael Billig, 2006\nCopyright d'aquesta edició Editorial Afers i Publicacions de la Universitat de València\nCopyright de la traducció: Anna Torcal García\nAra fa més de deu anys que es va publicar la primera edició de Nacionalisme banal. La tesi central del llibre era senzilla. Hi havia un tipus important de nacionalisme que era passat per alt per la major part d'analistes del nacionalisme. Les principals teories del nacionalisme se centraven en moviments socials que s'encaminaven a crear noves nacions o que apel·laven de manera conscient a sentiments nacionals. Aquests moviments representaven la variant "perillosa" del nacionalisme. Tanmateix, hi havia una forma "assenyada" de nacionalisme que era tan familiar que els analistes la passaven per alt. Era el nacionalisme rutinari dels estats nació establerts. Per tal que un estat nació continue existint com a estat nació, hi ha d'haver una sèrie de costums, rutines, creences ideològiques, etc. que afecten les vides dels membres de la nació i que, d'alguna manera no conscient, els "recorden" la seua identitat nacional. Com que els analistes no havien estudiat específicament aquestes pràctiques rutinàries, no hi havia cap concepte fàcilment disponible per descriure-les. Per tant, vaig fer servir el terme "nacionalisme banal".\nL'exemple de la bandera pot il·lustrar la diferència entre el nacionalisme "perillós" i l'"assenyat". Els moviments socials nacionalistes i els estats nació en els seus moments de nacionalisme perillós tendeixen a onejar conscientment la bandera. Als estats nació establerts hi ha també les banderes que pengen diàriament a les esplanades de les benzineres, fora dels edificis oficials, als uniformes dels funcionaris, etc. Aquestes banderes no són onejades de manera conscient. A penes se n'adonen els ciutadans de l'estat mentre s'ocupen dels seus afers diaris.\nBenedict Anderson, autor d'Imagined Communities (1985), que ha estat reconeguda amb raó com una anàlisi clàssica del nacionalisme, ha resumit recentment el concepte de nacionalisme banal de manera succinta i enginyosa. En la vida moderna hi ha un "corrent incessant de senyals repetitius, cada dia a cada hora, gairebé subliminars" emesos cap a cada ciutadà-consumidor que reforcen la idea que pertanyen a una nació meravellosa: "Si es volgués veure la història moderna del món com una telesèrie, en tots els països el personatge amb el paper principal en cada interminable episodi fóra la mateixa nació" (Anderson 2005).\nLa tesi del nacionalisme banal pressuposava que el nacionalisme era encara una força important al món, tant socialment com política. Evidentment, aquesta tesi entra en conflicte amb els arguments d'aquells qui veuen el món com quelcom que ha passat de ser un mosaic de nacions a una "aldea global" postnacional. Els teòrics del globalisme sostenen que l'estat nació va assolir el seu apogeu a mitjan segle vint o fins i tot abans, i que ara està en declivi. Com han assenyalat John Urry i d'altres, hi ha un "globalisme banal" que és paral·lel al que anomene "nacionalisme banal" (Urry 1999 i 2000).\nPer descomptat, els senyals del nacionalisme banal són atributs diaris de la vida en el capitalisme avançat, especialment a les ciutats del món occidental. Barcelona, tant si es considera una ciutat espanyola com si es considera catalana, sens dubte és una ciutat internacional en uns sentits que haurien estat impensables fa un centenar d'anys. Es poden escoltar diverses llengües mentre els turistes del món sencer caminen per les Rambles; els restaurants ofereixen cuina internacional, siga d'altres parts d'Europa, d'Orient Mitjà, d'Extrem Orient o hamburgueses a l'estil americà; les empreses internacionals tenen grans oficines al districte comercial; una proporció creixent de la població té pares i avis els llocs de naixement dels quals estan lluny de Barcelona; els joves de la ciutat viatgen per anar a treballar escoltant en i-pods la mateixa música que escolten els joves de tot el món; i aquests i-pods els han muntat lluny de Barcelona, possiblement a la Xina, a Singapur o Corea del Sud, a partir de diminuts components l'origen dels quals és difícil de resseguir. Els senyals de globalisme són, en efecte, part de la vida de cada dia.\nLa qüestió és si els senyals del globalisme banal estan arraconant els senyals del nacionalisme banal, de manera que els primers anuncien el futur mentre que els darrers representen un món que desapareix. Segons Ulrich Beck, la tesi del nacionalisme banal pot descriure acuradament com "està d'ancorada la identitat política en les rutines de la vida de cada dia". Tanmateix, suggereix que Nacionalisme banal ignorava el "cosmopolitisme banal" i que en centrar-me en el nacionalisme més que no en el cosmopolitisme estava sent "selectiu fins al punt d'arribar a la distorsió". Beck sosté que el nacionalisme no és important quan es compara amb les forces globals del cosmopolitisme. De fet, els senyals del nacionalisme banal serien "en realitat només illes en un riu aclaparador de cosmopolitisme banal" (Beck i Willms 2003, p. 37).\nSense voler disminuir la importància del globalisme i el cosmopolitisme, que tant ha fet per il·luminar el treball de Beck, pot ser massa d'hora per descartar el nacionalisme com a força. Aquest és en concret el cas si, com escriu Beck, la identitat política sovint està ancorada dintre del nacionalisme banal. Això implicaria que la política esdevé com més va menys important. En qualsevol cas, és un error, des del meu punt de vista, pressuposar que les forces globals i nacionals estan atrapades en un estira-i-arronsa, de manera que la fortalesa d'unes indica la feblesa de les altres. Històricament, l'ascens de l'internacionalisme va acompanyar l'ascens de l'estat nació. L'estat nació va créixer al mateix temps que els viatges internacionals, els tractats internacionals i les organitzacions internacionals. Aquest, de fet, era un dels arguments de Nacionalisme banal.\nA pesar dels obvis senyals de cosmopolitisme banal, hi ha bones raons per suposar que l'estat nació no està a punt de desaparèixer de l'escenari global. Un dels avenços polítics més importants en la passada generació ha estat la difusió de la democràcia. Països en què les dictadures semblaven fermament arrelades s'han transformat en democràcies. Sembla que la difusió del capitalisme internacional al segle vint-i-un és contrària al totalitarisme de la vella escola. Tanmateix, la democràcia, com a institució política, te tendència a arrelar-se en un marc nacional. Per tant, els estats nació com ara Bielorússia i Sèrbia s'han incorporat a la democràcia tot sencers; no hi ha regions subnacionals dins d'aquests estats que hagen esdevingut democràtiques independentment de l'aparell estatal. Certament, el moviment cap a la democràcia s'atura a l'entrada d'empreses globals les executives en cap de les quals no són mai escollides pels consumidors. Com a tal, el moviment cap a la democràcia ha enfortit la importància de l'estat nació en lloc d'afeblir-lo.\nEls darrers deu anys han vist com els Estats Units consolidaven la seua posició com a superpotència global. La retòrica de la seua política exterior ha esdevingut cada vegada més nacionalista, especialment des de l'atac al World Trade Center. Sembla que cada discurs de política exterior de l'actual president reforça la idea que els Estats Units, ensems amb els seus estats nació aliats, s'han tancat en una batalla contra el terrorisme internacional. Això es descriu com una guerra de les nacions -o, més aviat, de les nacions "civilitzades" sota el lideratge dels Estats Units- contra quelcom que és, en el fons, no nacional, fins i tot antinacional i que és d'allò més amenaçador per aquesta mateixa raó.\nEn aquestes condicions, una distinció clara entre nacionalisme "perillós" i "assenyat" ha de ser una simplificació excessiva. La idea d'una guerra contínua contra les forces del mal és alhora banal i no banal. La retòrica presidencial s'aprofita explícitament dels sentiments patriòtics dels "compatriotes americans" del president. Quan es va publicar la primera edició de Nacionalisme banal, es va pressuposar que les banderes americanes romandrien banalment a les esplanades de les benzineres, dins de les escoles i fora dels edificis oficials. No es preveia que també emigrarien a les solapes del president i a les d'altres líders polítics. Allà s'hi enganxen com un pin, en lloc de ser explícitament onejades, com a recordatoris patriòtics habituals, i resten en l'enquadrament de la càmera mentre es verbalitza la retòrica explícitament nacionalista.\nHi ha una altra simplificació excessiva a Nacionalisme banal. Com han assenyalat amb raó alguns crítics, s'hi prestava poca atenció a la situació de la nació dintre d'una nació. És aquesta una situació amb la qual estaran familiaritzats els catalanoparlants. El capítol "Onejar diàriament el país natal" de Nacionalisme banal presentava un cas històric: la manera en què la premsa anglesa pressuposa constantment el context de la nacionalitat britànica. Fins i tot el temps se suposa que és "temps britànic". El Regne Unit, tanmateix, comprèn tant Escòcia, Gal·les i Irlanda del Nord com Anglaterra. Qualsevol estudi del nacionalisme banal no només hauria de prestar atenció a la diversitat nacional al Regne Unit, sinó també veure quina nacionalitat s'enforteix a les diferents regions. En aquest sentit, anàlisis recents de la premsa a Escòcia i a Gal·les han revelat que la identitat nacional regional està sent banalment representada, sovint de manera més forta i visible que la de l'estat nació que la inclou (Higgins 2004, Jones i Desforges 2003, Law 2001).\nÉs probable que la situació siga similar en unes altres nacions que no tenen pas el seu estat nació sinó que existeixen com a unitats nacionals dins d'un estat nacional més gran. És per això que estic especialment complagut que hi haja ara una edició en català de Nacionalisme banal. Cada nació té les seues característiques individuals, de la mateixa manera que comparteix atributs amb unes altres nacions. És previsible que el nacionalisme banal a Catalunya s'assemblarà en certs aspectes al de Gal·les o Escòcia. Hi haurà recordatoris banals, a penes advertits per la ciutadania del fet que viuen a Catalunya. Els recordatoris banals del nacionalisme català també coexistiran, alhora còmodament i incòmoda, amb els recordatoris banals de l'estatalitat d'Espanya. Tanmateix, caldrà que els investigadors tracen els detalls específics per mostrar les característiques alhora comunes i úniques d'aquesta situació.\nTot això suggereix que l'era del nacionalisme no ha passat, de cap manera. El nacionalisme, en les seues característiques banals, és part de la vida diària fins i tot en aquells estats nació que són part d'una organització política supranacional com ara la Unió Europea. La Unió Europea no és una força antinacional. No ho pot ser. Els seus membres constituents són estats nació. Només els estats nació poden sol·licitar-hi l'ingrés i, havent ingressat, continuen sent estats nació amb les seues estructures polítiques nacionalment fonamentades.\nPer descomptat, l'estat nació està canviant, adaptant-se a una economia cada vegada més global. Aquesta economia implica fluxos creixents de població que emigra travessant fronteres nacionals, tot assegurant que el cosmopolitisme banal és un tret innegable del món contemporani. Sens dubte, alguns aspectes del nacionalisme banal que es van estudiar en la primera edició del llibre s'han de tornar a analitzar per adequar-se a les condicions sempre canviants. Una condició, però, roman. L'estat nació no s'ha deixat marcir perquè el reemplace una forma de govern nova, postnacional i cosmopolita. Militarment i políticament, hi ha encara una superpotència nacional. I l'estat nació conserva la seua capacitat d'exercir la violència. La presència de l'exèrcit dels Estats Units a Iraq i Afganistan és testimoni de la continuació del poder físic i ideològic del nacionalisme.\nAnderson, B.: Imagined Communities, Verso, Londres.\nBeck, U. i Willms, J. (2003): Conversations with Ulrich Beck, Polity Press, Cambridge.\nHiggins, M. (2004): "Putting the nation in the news: the role of location formulation in a selection of Scottish newspapers", Discourse and Society, 15, pàgs. 633-648.\nJones, R. i Desforges, L. (2003): "Localities and the reproduction of Welsh nationalism", Political Geography, 22, pàgs. 271-292.\nLaw, A. (2001): "Near and far: banal nacional identity and the press in Scotland", Media, Culture and Society, 23, pàgs. 299-322.\nUrry, J. (1999): "Citizenship and society", Journal World-Systems Research, 5, pàgs., 311-324.\nUrry, J (2000): Sociology beyond Societies, Routledge, Londres.


Lletrícoles a la Setmana del Llibre en Català - diumenge 4 setembre 2016\nPublicat per Tanit de setembre 05, 2016\nÉrem al tren i era diumenge al matí. Per molt que el calendari posés "setembre", la gent anava a la platja i el sol començava a escalfar de valent. La Júlia i jo ens havíem posat d'acord per anar a "La Setmana del Llibre en Català" just el dia dedicat als refugiats sirians, just el dia dedicat als escriptors i editors del País Valencià.\nArribades als estands de la plaça de la Catedral l'ambient encara era tranquil, uns quants "guiris" per ací i per allà fent fotos i preguntant-se què era tot aquell enrenou. A l'escenari 2, damunt la tarima, la Rosa Maria Calaf i dos corresponsals de premsa parlaven de la feina dels periodistes quan van a llocs com Idomeni o Lesbos. Si es que hi van, perquè ara les "empreses periodístiques" -sí, ells les anomenen així- busquen la màxima rendibilitat i un d'ells, en Lluís Caelles, corresponsal de TV3, va comentar que la primera vegada que varen anar a un camp de refugiats sirians va ser aprofitant que els periodistes es desplaçaven a Grècia per a cobrir les eleccions del país i que, un vol intern fins a Lesbos, no era tant car. Anècdotes apart, el món del periodisme actual que ens mostraren no era gaire engrescador: els diaris i les televisions depenent cada vegada més de les grans agències de notícies que els hi envien les imatges, els reportatges pràcticament fets i a punt per a publicar. Però s’està demostrant que, en l’actualitat, la gran oportunitat és la que ofereixen els periodistes freelance que són al terreny del conflicte i que, amb un mínim d’equipament electrònic i de mitjans, són capaços d’enviar les notícies del que està succeint de forma instantània i veraç. (Us posem un enllaç al testimoni del corresponsal: http://www.ccma.cat/tv3/alacarta/els-matins/lluis-caelles-sorpren-la-positivitat-dels-refugiats-sirians-sense-retrets-ni-queixes-i-amb-esperanca/video/5589508/)\nTaula rodona - periodistes en zones de conflicte\nSeguidament, un autor conegut i convidat del Planeta Lletra, en Sebastià Bennasar, en nom del PEN Català, va llegir-nos uns poemes de diversos escriptors refugiats a Catalunya i ajudats per aquesta associació internacional d'escriptors. Uns poemes d'un palestí, per exemple, que fuig tant dels extremistes ortodoxos jueus com dels extremistes palestins de Hammas, ja que ell es declara no partidari de l’ús de les armes per a resoldre els conflictes.\nLectura de poemes d'escriptors refugiats a càrrec d'en Sebastià Bennasar\nPresentació de llibres "Collita valenciana"\nTot passejant pels estands coincidirem de ple amb la Genisa i en Pilio, que també venien a treure el cap i tafanejar per la Setmana del Llibre. Junts vam escoltar el manifest que l'organització de la Setmana promou per a alertar a la ciutadania que el tema dels refugiats toca i molt els drets bàsics de tot ésser humà i que la manera com s'ha gestionat el tema des de la Unió Europea ha estat molt decebedora i fins i tot inacceptable, desentenent-se i mirant cap a una altra banda, ultrapassant tots els límits.\nD'esquerra a dreta: la Núria, la Júlia, en Pilio i la Genissa passejant pels stands de la Setmana del Llibre.\nCol.laboració lletrícola a la revista "Valors" (maig 2016) - relat de David Garcia\nEditors, escriptors, llibreters, etc; esperant a en Fuentes per començar la lectura del manifest de suport als refugiats.\nÉs trist, tristíssim que sigui necessari que una festa de les lletres, com "La Setmana", o que institucions com el PEN internacional hagin de donar veu als escriptors i escriptores que han hagut de fugir dels seus països pel que van escriure a poemaris, novel·les, obres de teatre o articles a diaris. És massa real que molta gent com nosaltres hagi de fugir i deixar tot enrere a causa de la guerra. "No estem gaire convençuts que la paraula salvi" -van dir Metges sense fronteres en rebre el Nobel de la Pau- "però si que sabem que el silenci mata".\nEtiquetes: activitats noticies


Quins són els projectes becats a la convocatòria 2015-2016? - Blog COFBBlog COFB\nEstàs aquí: Inici > Món col·legial > Quins són els projectes becats a la convocatòria 2015-2016?\nQuins són els projectes becats a la convocatòria 2015-2016?\nBecats i Tribunal de Beques\nEl Col·legi de Farmacèutics de Barcelona incentiva la recerca amb la seva convocatòria anual de beques. Els membres del Tribunal de Beques han avaluat un total de 12 sol·licituds valorant la novetat científica, la multidisciplinaritat, l’impacte social, a més de l’interès professional, el mètode i la viabilitat dels treballs.\nEls projectes becats pel Col·legi amb 9.000 euros, per tal de fer possible el seu desenvolupament, han estat:\nImpacte assistencial de la incorporació de la Salud Mòbil (mHealth) en la pràctica clínica del pacient trasplantat cardíac\nEl pacient trasplantat cardíac (TC) és un pacient crònic que requereix un maneig multidisciplinari. La monitorització de nivells, aparició d’interaccions farmacològiques i efectes adversos del tractament immunosupressor (TIS), són alguns dels exemples de la complexitat farmacoterapèutica d’aquests pacients. Destaca que la manca d’adherència terapèutica (AT) al TIS és el principal factor condicionant de la supervivència de l’empelt.\nObjectiu principal de l’estudi: avaluar la millora de l’adherència terapèutica del pacient trasplantat cardíac mitjançant la implementació d’un programa d’atenció farmacoterapèutica multidisciplinària, multinivell i amb el suport de la tecnologia mHealth.\nRisc de sagnat dels nous anticoagulants orals en comparació amb acenocumarol en la pràctica clínica habitual\nL’acenocumarol és un anticoagulant oral que té descrites interaccions tant amb medicaments com aliments i la seva dosificació personalitzada és motiu per fer una monitorització molt acurada. Els nous anticoagulants manifesten avantatges que l’aproximen a l’anticoagulant ideal però encara presenten alguns punts a tenir en compte a l’hora de prescriure’ls.\nObjectiu principal de l’estudi: estimar el risc de sagnat intracranial i gastrointestinal associat a l’ús dels nous anticoagulants orals (NACO) comparat amb acenocumarol en la pràctica clínica habitual.\nEl Tribunal de Beques del Col·legi el formen Tomàs Casasín, vocal d’Hospitals del COFB; Pilar Gascón, vocal d’Investigació i Docència; Mercè Barau i Josep M. Llop, vocals de la Junta de Govern; Santiago Llovera, representant de l’àmbit de la indústria, i Diego Muñoz-Torrero, farmacèutic, vicedegà de recerca de la Facultat de Farmàcia.\nVeure treballs becats en els darrers cinc anys (PDF)\nResultats dels projectes becats pel Col·legi del curs 2013-2014 (Blog)\nActualització en anticoagulants orals (Blog)\nanticoagulants orals Beques col·legials Recerca\nCircular farmacèutica: ja disponible l’edició especial de beques i premis 2021


El Vendrell renuncia a les banderes blaves per les platges del municipi\nLa platja de Sant Salvador, al Vendrell, no tindrà enguany la bandera blava. | BP Diari\nEl Vendrell renuncia a les banderes blaves per les seves platges\nLa regidora de Platges aposta per impulsar «altres accions»\nper Redacció 03/03/2021 10:13h\nLes platges de Sant Salvador, Coma-ruga i el Francàs no tindran aquest any 2021 la bandera blava. La regidora de Turisme i Platges, Bàrbara Peris, ha explicat al programa 'Per què?' de Televisió el Vendrell que aquest any s'ha decidit no fer la sol·licitud a l'associació que s'encarrega d'atorgar-les, i prioritzar «altres accions».\nSegons Peris, la regidoria es troba ara més enfocada a treballar en el «pla de gestió de les platges» i en fer diferents «canvis en la vegetació, per mantenir la flora i la fauna». «No cal que ens vinguin a dir que les platges són maques, ja ho sabem», ha afegit la regidora.\nEl Vendrell havia demanat aquest distintiu els últims 32 anys i sempre l'havia rebut, tret d'un parell d'anys en els quals no es va aconseguir per la platja de Sant Salvador. Peris ha confirmat que, junt amb el distintiu, s'obté una subvenció, que enguany tampoc es tindrà. Les banderes blaves es donen valorant aspectes com la seguretat, les condicions higièniques o l'accés a les platges del litoral.\nLa decisió de renunciar a obtenir-les ja ha comportat algunes crítiques com la que ha fet el regidor d'ERC Lluís Navarrete, que ha preguntat a l'alcalde si aquesta era «la millor decisió pel sector turístic i comercial» en un any de crisi com l'actual. Navarrete també ha criticat la manca de «transparència» de l'Ajuntament, ja que el termini per demanar les banderes va finalitzar fa «tres mesos» i fins ara no s'havia dit res.\nTambé la Xarxa Vendrellenca s'ha mostrat disconforme amb la decisió, que veuen negativa pel turisme del municipi. L'entitat creu que ara «no és el moment de fer experiments com aquest», en referència a la crisi econòmica derivada del coronavirus, i lamenta que no hi hagi un «pla clar i explicat a tots els afectats» com a alternativa.\nCunit prohibeix l'accés de gossos a la platja dunar durant sis mesos\nExposició: L'impacte del coronavirus, vist per diferents artistes vendrellencs\nComa-ruga Ajuntament del Vendrell El Vendrell El Francàs Sant Salvador El Vendrell platja medi ambient AVP Vendrell


Eficiència energètica i ecologia urbana al Prat Nord\nInici » Actualitat » Notícies » Eficiència energètica i ecologia urbana al Prat Nord\ndijous, 13 juny, 2002 - 02:00\nL'Ajuntament del Prat i l'Institut Català d'Energia (ICAEN) signaran un conveni de cooperació per a la incorporació de criteris d'eficiència energètica, ús racional de l'energia i ús d'energies renovables en el desenvoluament del Prat Nord, la zona del municipi situada entre el ferrocarril i la Pota Sud i que en els propers anys viurà un procès urbanitzador.\nLes principals actuacions objecte d'aquest acord són:\nEn les zones edificables\na) Definició dels criteris mínims d'eficiència energètica, ús racional de l'energia i aplicació d'energies renovables a incorporar en el disseny i construcció dels edificis:\n· Criteris bioclimàtics en el disseny prioritzant la il·luminació natural, la màxima captació de calor i possibilitats de refrigeració passives.\n· Incorporació de materials sostenibles.\nb) Definició d'aquelles instal·lacions energètiques més eficients a incorporar en els edificis tant per la producció de calor, fred com aigua calenta sanitària depenent del tipus d'ús de l'edifici.\nc) Determinació d'aquelles energies renovables amb viabilitat tècnica i econòmica a implantar en els edificis.\nLa cobertura dels serveis energètics\na) Anàlisis de les possibles energies residuals a aprofitar en aquesta àrea d'acció (quantitat, forma, distància a recorre des de la font fins al centre de consum,....).\nb) Avaluar les fonts energètiques més eficients a emprar en aquesta zona.\nc) determinar les necessitats energètiques a assolir i plantejar diferents solucions de com aconseguir-les:\n· sistema centralitzat\n· sistema esmicolat per grup d'edificis o activitats\n· sistema individualitzat\nD'altra banda, l'Ajuntament i l'Agència Local d'Ecologia Urbana de Barcelona signaran properament un acord de col·laboració amb la finalitat d'elaborar un estudi per tal d'establir els elements estratègics lligats a les pautes d'ocupació de l'espai públic i a la mobilitat. D'aquest treball s'extrauran, també, les línies estratègiques en el procés de planificació del barri del Prat Nord.\nL'estudi a desenvolupar contindrà els següents aspectes:\n- La compacitat i la seva compatibilitat amb l'habitabilitat i la qualitat de vida.\n- La mesura de la complexitat al Prat del Llobregat. L'anàlisis de la complexitat proporciona una mesura de la informació organitzada en el territori i per tant el grau de centralitat o maduresa del mateix. La mesura de la complexitat al Prat permetrà conèixer la distribució territorial de les persones jurídiques: activitats econòmiques, equipaments, administració ONG's, és a dir, tot el que està organitzat de manera que permeti tenir l'espectre espaial de la diversitat. Es troba per tant a la base de l'anàlisi funcional de la ciutat.\n- Mobilitat: integració de les diferents xarxes (vehicle privat, transport públic, bicicletes i a peu) i les seves interconexions, orientada a solucionar part de les disfuncions que es generen lligades al trànsit i a les pautes d'ocupació de l'espai públic. Propostes de distribució dels modes de transport, contemplant una reducció del consum d'energia i unes emissions a l'atmosfera diferents i amb un menor impacte. La mobilitat en relació a la proximitat d'usos i funcions. Projecció dels nous escenaris sonors que es deriven.\nLa connexió amb la resta de l'àrea metropolitana\n- Definició de l'ús de l'espai públic i la funcionalitat de la ciutat, d'acord amb el model adoptat. Estudi de seccions de carrers, àrees d'estada, la càrrega i descàrrega, l'aparcament.\nRecomanacions per al confort bioclimàtic a l'espai públic.\n- Estudi de les possibles connexions entre el Parc Agrari i l'àrea verda del sud-est del Prat. Aquests connectors configuren una xarxa verda i tenen la funció de possibilitar i augmentar la presència de fauna, a la vegada que tenen un efecte regulador de les condicions bioclimàtiques i s'integren en el paisatge urbà.\nArbrat i vegetació.\nLes anàlisis extretes per al nucli urbà actual seran projectades en el barri del Prat Nord proporcionant les línies estratègiques i els criteris per dissenyar i planificar l'esmentat barri. En aquest sentit, es definiran un seguit d'indicadors que en una fase posterior permetran el seguiment de la proposta d'ordenació urbanística de l'esmentat barri.


Agustí Torelló Mata Brut Reserva: el cava que pots prendre a qualsevol hora - Supermercats Supermas\nAgustí Torelló Mata Brut Reserva: el cava que pots prendre a qualsevol hora\nAGUSTÍ TORELLÓ MATA BRUT RESERVA 2011. DO CAVA. ELABORADOR AGUSTÍ TORELLÓ SA. SANT SADURNÍ D’ANOIA. PREU: 8,49€ (PROMOCIÓ).\nA les portes de les revetlles de Sant Joan i Sant Pere, són molts els caves que ens tempten amb la seva bona relació qualitat-preu. Una de les propostes a tenir en compte és l’Agustí Torelló Mata Brut Reserva, un cava artesà que es distingeix per la seva frescor, suavitat … i versatilitat. No és estrany, doncs, que se l’hagi definit com un cava per prendre a qualsevol hora.\nElaborat a Sant Sadurní d’Anoia per un referent com el celler familiar Agustí Torelló Mata, aquest cava brut porta les varietats típiques del Penedès: Macabeu (43%), Xarel·lo (32%) i Parellada (25%), i té una criança de fins a dos anys en ampolla.\nVisualment destaca pel seu color groc palla amb reflexos verdosos, i per una bombolla molt fina. En nas resulta agradable i afruitat. I en boca és persistent, amb un carbònic equilibrat, amb suaus notes de poma, i un post-gust llarg i agradable.\nAquestes propietats el fan idoni per a tot tipus d’àpats, aperitius i postres, i és ideal per acompanyar carns blanques rostides.\nEs recomana servir-lo entre 6 i 7 º C. Sigueu previsors i no cometeu l’error de posar-lo directament al congelador poca estona abans d’obrir-lo. Tenir-lo prèviament unes hores a la nevera ens evitarà un canvi brusc de temperatura i el cava desplegarà tot el seu esplendor quan el prenguem. Vigileu també que no se us glaci: 10 minuts de congelador seran suficients.\nEn definitiva, ens trobem davant d’un cava que serà un gran acompanyant per a tot tipus d’ocasions.\nVine a tastar la nova cervesa...\nLa recepta: préssec Melba...


175 ml de ginebra\nde 2 g cadascun remullats amb aigua freda\nPer a l’escuma de iogurt:\nEn un recipient al foc poseu la tònica, la ginebra, el sucre i els fulls de gelatina, manteniu-ho al foc fins als 65 ºC i retireu-ho. Coleu-ho i deixeu que es refredi i la gelatina agafi cos.\nSeguidament, talleu la poma a dauets molt petits sense treure-li la pell i afegiu-los al gintònic.\nAgafeu el bulb de fonoll i piqueu-lo fi i regular, escaldeu-lo en aigua bullent i refredeu-lo amb aigua i gel. Escorreu-lo i afegiu-lo al gintònic.\nPer a l’escuma de iogurt: escalfeu la llet amb el sucre. Poseu a desfer els fulls de gelatina prèviament hidratats amb aigua freda i coleu-ho, barregeu-ho al iogurt i poseu-ho al sifó. Deixeu-ho reposar 6 o 8 h.\nMuntatge: emplateu aquestes postres en una copa; al fons, hi poseu el gintònic amb la poma i el fonoll, i al damunt hi apliqueu l’escuma de iogurt. Per acabar, ratlleu una mica de pell de llimona pel damunt de l’escuma.


La CECOT preveu un creixement de l'economia similar a l'a...\nLa CECOT preveu un creixement de l'economia similar al de l'any passat\nEl president de la CECOT, Antoni Abad, al centre de la imatge. || J. RIUS\nLa patronal vallesana ha celebrat aquest dimarts el tradicional esmorzar amb els mitjans de comunicació de principis d'any\nEl president de la patronal terrassenca CECOT, Antoni Abad, ha volgut aquest matí llançar un missatge que l'economia continurarà creixent. El màxim responsable de CECOT ha dit que "no ens agrada parlar de desacceleració" però sí que hi haurà "una certa moderació" en la marxa de l'economia i ha vaticinat que el 2020 "podem créixer repetint els índex del 2019". Abad ha fet aquestes declaracions en el decurs del tradicional esmorzar amb els mitjans de comunicació de principis d'any. Dins de la carpeta de prioritats per aquest any per a la patronal hi ha el de l'emergència climàtica i Abad ha aprofitat per dir que la CECOT "està implicada en 15 dels objectius de desenvolupament sostenible de l'agenda 20/30 de Nacions Unides".\nUn altre dels cavalls de batalla de la patronal serà la competitivitat i sobretot en les infraestructures. "Per què la distribució territorial de les inversions és des de fa dècades insuficient per als interessos dels catalans?", es preguntava Abad, que ha confiat una vegada més a donar una oportunitat "a la negociació". A més de la connexió orbital Vallès entre la B-40 i la Ronda Oest entre Terrassa i Sabadell, "que esperem que s'impulsi", ara hi ha la novetat "de la connexió del Vallès amb l'aeroport per ferrocarril".\nAbad espera que la taula de diàleg que s'ha de formar entre la Generalitat i l'Estat permeti avançar en assumptes de competitivitat econòmica i finançament. El president de la CECOT va defensar el paper de la patronal com a "interlocutor permanent" i va reclamar tant al govern de la Generalitat com al de l'Estat "diàleg, negociació i disposició per arribar a acords". Finalment, va demanar als polítics "que facin política i que tinguin una negociació permanent amb els representants econòmics".


Barcelona posa en marxa el primer circuit d’espectacles professionals en centres cívics – Lo Campus diari\nTretze equipaments, 20 artistes i 88 funcions en la primera fase del projecte Barcelona Districte Cultural\nMarc Martínez, Quartet Brossa i Josep Pedrals, Toni Mira, Sonia Gómez, Balkumbia i fins a vint artistes són els primers participants del Barcelona Districte Cultural, el primer circuit estable d’espectacles professionals en centres cívics i equipaments culturals de barri de la ciutat, que arrenca el dia 5 de maig. Aquest 2017 seran 13 els equipaments que programaran els espectacles de música, teatre, dansa, circ o audiovisuals, amb una inversió de l’Institut de Cultura de 140.000 euros per a la contractació dels artistes 20 artistes, que tenen garantits 1.500 euros i un mínim de tres actuacions dins d’aquest ‘circuit’. El projecte –un dels eixos del ‘pla de xoc’ cultural del responsable municipal de Cultura, Jaume Collboni- doblarà l’any vinent els centres cívics implicats, i creixerà el nombre d’artistes i d’uns espectacles que, de moment, seran gratuïts.\nLa primera edició del circuit estable d’espectacles professionals en equipaments culturals de barri (Barcelona Districte Cultural) engega motors el proper mes de maig. Organitzat en dues onades (primavera i tardor), enguany la primera serà més breu que en el futur (de maig a juny) i la segona se celebrarà entre l’octubre i el desembre. Per començar s’han programat 20 propostes artístiques (8 de música, 7 de teatre i 5 de dansa i circ, i a partir de setembre també audiovisuals) que en conjunt sumaran una norantena de funcions. D’entrada els espectacles es veuran a onze Centres Cívics i també dos ateneus privats (Lluïsos d’Horta i Centre Sant Pere Apòstol). Enguany, i en principi també l’any 2018, l’accés als espectacles serà gratuït. Però l’Ajuntament no descarta que més endavant els equipaments cobrin entrada. Els centres municipals participants (ara un per Districte, exceptuant Sant Andreu i Sant Martí on ja en són dos) són CC Baró de Viver, CC Joan Oliver ‘Pere Quart’, CC El Coll, CC Zona Nord, CC Urgell, CC Albareda, CC Besòs, Auditori Sant Martí de Provençals. A l’octubre s’incorporaran els tres restants, CC Can Clariana Cultural, CC Matas i Ramis i CC Vil·la Urània. Els artistes que participen en aquesta primera edició són, en dansa, la companyia Animal Religion (‘Indomador’), el coreògraf Toni Mira amb Nats Nus (‘Monòlit’), o la companyia de les germanes Peya, Les Impuxibles (‘Limbo’); Les propostes teatrals inclouen els espectacles de Marc Martínez (‘Mal Martínez: Humor i hòsties’), de la Cia. Zero en conducta (‘La dernière danse de Brigitte’, de Sònia Gómez (‘Mi madre y yo’) i de la Cia. Patricia Palomares (‘Aneboda the show’); I en música, destaquen la cantant Nakany Kanté, La Màlaga, Balkumbia i el Quartet Brossa ‘contra Josep Pedrals’. Els objectius d’aquest programa impulsat des de l’Ajuntament són donar suport al sector cultural de la ciutat a través d’un programa d’espectacles estable als barris, i al mateix temps fomentar la implicació d’un públic actiu associat al projecte i al seu territori. Així ho ha reiterat aquest dimarts el tinent d’alcaldia d’Empresa, Cultura i Innovació, Jaume Collboni, des del CC Urgell, on s’han concretat les propostes d’un pla que el regidor havia anunciat el passat mes de setembre. Collboni està convençut que la iniciativa marcarà un “punt d’inflexió” que posarà en valor la “magnífica xarxa de centres cívics, ateneus i centres culturals de proximitat” de la ciutat de Barcelona. Els artistes i espectacles participants són, en última instància, elecció dels directors d’aquests centres. L’Icub, amb una sèrie de col·laboradors del món periodístic i cultural, seleccionen inicialment un conjunt de propostes en diverses comissions, que després es posen en comú amb els centres cívics per perfilar els noms definitius. “Amb això hem aconseguit fer una cosa que no es feia, que és fer treballar els centres cívics en xarxa, “l’efecte colateral positiu” del qual és haver creat una força de programació important”, ha apuntat el director de Cultura i Proximitat de l’Institut de Cultura (ICUB), Carles Sala, en referència a l’interès que ha despertat la iniciativa en fires com el Mercat de Música Viva de Vic, Fira Tàrrega, o la Mostra d’Igualada. El mateix Sala ha avançat que l’any vinent l’ICUB doblarà la inversió en contractació dels artistes (enguany és de 140.00 euros), i preveu que el programa d’actuacions s’ampliï fins a les 250. Abans d’això, aquest mateix octubre Barcelona Districte Cultural començarà a treballar en la creació de “projectes comunitaris”, la segona branca d’aquesta iniciativa municipal. Projectes que es començaran a veure la temporada vinent i l’altra, i que es basaran en processos col·lectius de creació d’espectacles en l’àmbit dels centres cívics i amb el suport de la xarxa de fàbriques de creació municipals. Marc Martínez, que participarà en aquesta primera edició amb el seu recent espectacle ‘Mal Martínez: humor i hostìes’, s’ha mostrat avui entusiasta amb la iniciativa del Barcelona Districte Cultural. Martínez ha felicitat els responsables municipals per una iniciativa que, ha assegurat, “refà la xarxa a nivell de ciutat –o de país- perquè la cultura torni al lloc que li correspon”. L’actor ha puntualitzat que aquesta no és la primera vegada que els centres cívics treballen en xarxa, una pràctica que recorda haver vist quan era jove. “Era normal fer gires amb el meu grup de música, o d’un grup de teatre infantil per tots els centres cívics; però un dia aquesta xarxa es va trencar, els tensors van deixar de funcionar, mentre la cultura de l’entreteniment i del luxe han continuat funcionant, com tots sabeu”, ha denunciat Martínez.♦


L'home, condemnat per abusos a menors, havia freqüentat l'àrea de l'Algarve on va desaparèixer la nena el 2007, quan tenia 3 anys\n03/06/2020 - 22.28 Actualitzat 04/06/2020 - 22.53\nGir en la investigació sobre Madeleine McCann, la nena britànica de 3 anys que va desaparèixer l'any 2007, quan era de vacances amb la seva família a Portugal. Un pres alemany de 43 anys, condemnat per abusos a menors, és, en aquests moments, el principal sospitós de la desaparició de la nena.\nLa Fiscalia alemanya de Braunschweig, encarregada d'investigar el sospitós que compleix condemna per un cas no especificat, dona per fet que Madeleine McCann és morta.\nLa policia alemanya va comunicar aquest dimecres a Scotland Yard que es tracta d'un home blanc de complexió prima i d'1,82 d'alçada que entre 1997 i 2007 havia freqüentat l'àrea de Praia da Luz, a l'Algarve, a Portugal, on va desaparèixer la nena el 3 de maig de 2007.\nLa nena Madeleine McCann, que tenia 3 anys quan va desaparèixer, en una imatge d'arxiu (EFE)\nL'equip de Scotland Yard que dirigeix l'Operació Grange, que des de l'any 2011 busca pistes de la nena, ha col·laborat amb la policia alemanya i han identificat dos vehicles utilitzats pel sospitós aquells dies de 2007. També s'haurien identificat dos números de telèfon mòbil des d'on s'haurien fet trucades per contractar els vehicles.\nDos vehicles sospitosos\nUn dels vehicles és una furgoneta de càmping Volkswagen de principis dels anys 80 de colors blanc i groc i matrícula portuguesa. La policia sospita que l'home va viure en aquesta caravana durant dies o setmanes i l'hauria pogut utilitzar el 3 de maig, dia de la desaparició de la nena.\nLa policia ha fet una crida a possibles testimonis que veiessin el vehicle prop de la zona de Praia da Luz durant aquelles dates.\nFurgoneta on la policia creu que el sospitós hauria viscut l'any 2007, quan va desaparèixer Madeleine McCann (EFE / Metropolitan Police)\nEl segon vehicle és un Jaguar de 1993 amb matrícula alemanya, que es creu que va circular per Praia da Luz entre el 2006 i el 2007 i estava registrat a nom del sospitós.\nEl 4 de maig de 2007, l'endemà de la desaparició de la nena, el vehicle va ser registrat a Alemanya amb un altre nom. Per canviar el registre no cal que el vehicle sigui físicament al país i, de fet, els investigadors sospiten que el cotxe encara era a Portugal en aquell moment.\nImatge del Jaguar que estava a nom del sospitós (EFE / Policia Federal alemanya)\nLa policia també ha demanat la col·laboració ciutadana per obtenir informació sobre dos números de telèfon mòbil amb prefix de Portugal.\nScotland Yard creu que el sospitós va utilitzar el número +351 912 730 680 i va rebre una trucada des de les 19.32 fins a les 20.02 del 3 de maig des del número +351 916 510 683.\nEls pares de Madeleine McCann han agraït la tasca policial i han reiterat que esperen que se solucioni el cas. En un comunicat, Gerry i Kate McCann indiquen que tot el que han desitjat sempre "és trobar-la, destapar la veritat i portar els responsables davant la justícia":\n"Mai perdrem l'esperança de trobar Madeleine viva, però sigui quin sigui el resultat, necessitem saber, tant com necessitem trobar pau."\nGerry i Kate McCann, els pares de Madeleine, desapareguda el 2007 a l'Algarve (EFE / Miguel A. Lopes)\nEl "cas Madeleine" revifa amb un nou sospitós, però la fiscalia alemanya creu que la nena és morta


Katerina Seaside Studios Illa de Creta Grècia - Ofertes d'hotels amb els MILLORS DESCOMPTES EN LÍNIA\nPlatanias, Chania, Platanias, Illa de Creta, Grècia - Veure al mapa\nStudio Garden with Sea View\nMés informació sobre Katerina Seaside Studios\nSi el que està buscant és per un hotel ben situat a Platanias, no busqui més enllà de Katerina Seaside Studios. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Platanias. Aquest hotel ofereix nombroses instal.lacions en el lloc per satisfer el més exigent dels clients.\nGaudiu de les comoditats d'alta gama com ara aire condicionat, calefacció, balcó/terrassa, ventilador, aparell de televisió per tal de relaxar-vos després d'un cansat dia. L'hotel ofereix moltes oportunitats d'oci úniques, com piscina exterior, jardí. Les seves instal.lacions de primera i una situació excelent fan de Katerina Seaside Studios la base perfecta per a gaudir de la seva estada a Platanias.


Frenkie de Jong només marxarà si el Barça assegura aquest fitxatge... i no es descarta un intercanvi - XCatalunya.cat\nFrenkie de Jong només marxarà si el Barça assegura aquest fitxatge… i no es descarta un intercanvi\nFrenkie de Jong no té assegurada la continuïtat\nEl FC Barcelona necessita incorporar reforços per construir un equip competitiu que torni a generar il·lusió. Joan Laporta és un expert en aconseguir-ho, ja que va ser el responsable de trencar amb el Barça de Joan Gaspart i començar una nova era. Aquesta vegada, les conseqüències de l’herència de Josep Maria Bartomeu són molt pitjors, però poc a poc s’ha d’anar treballant.\nEl club necessita ingressar diners o reduir costos. Per la banda dels ingressos, la directiva treballa correctament buscant nou finançament. Pel que fa als costos, cal fer fora aquells jugadors que cobren sous milionaris (pactats per Bartomeu) i no tenen el rendiment adequat. Un d’ells és Frenkie de Jong, que entre quantitat fixe i variable va costar uns 85 milions d’euros. La temporada que va serà la seva quarta i la paciència s’ha acabat. Encara no ha explotat.\nLa part bona és que encara té un valor de mercat més que correcte i el Manchester City de Pep Guardiola s’ha fixat en ell. A més, el Barça s’ha fixat en un jugador cityzen, Berardo Silva. Els clubs podrien negociar un intercanvi de futbolistes sense moviment de diners, ja que els considerarien del mateix valor econòmic. En aquest sentit, el portuguès té un valor de mercat de 75 milions d’euros. De Jong, de 70 milions. Així ho assegura el diari RMC Sports, que conclou que les converses estan bastant avançades.\nL’arribada de Bernardo Silva generaria il·lusió. L’afició aprova aquest intercanvi i no tindria cap inconvenient en perdre de vista el futbolista neerlandès. Frenkie de Jong va arribar com a crack mundial i els seus valedors asseguraven que seria el nou Xavi o el nou Iniesta. Va arribar sent relativament jove, però ara té 25 anys. Ja no és un nen i no ha complert les expectatives.\nTags: Bernardo Silva, Frenkie de Jong\nAnterior Ousmane Dembélé traït a darrera hora i ara el Barça té la paella pel mànec\nNePròximxt L’altre jugador del Bayern Munic que interessa al Barça\n2 pensaments en “Frenkie de Jong només marxarà si el Barça assegura aquest fitxatge… i no es descarta un intercanvi”\nRetroping: Per què no s'han fet oficials els fitxatges de Kessié i Christensen? - XCatalunya.cat\nRetroping: El Manchester United disposat a pagar un dineral per aquest migcampista del Barça - XCatalunya.cat